
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 392 


28 Μαΐου 2001 


ΑΠΟΦΑΣΕΙ Σ 

Αριθ. 1013903/1241 /Β0010 

Καθορισμός των ορίων του αιγιαλού και παραλίας στην 
περιοχή οικισμός "Καριότι" Κοινότητας Κυριακίου Ν. 
Βοιωτίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ.551/88 "Οργάνωση Νομαρχιών 
- Οργάνωση Οικονομικών Υπηρεσιών" (ΦΕΚ 259 τ.Α') 
όπως τροποποιήθηκε και ισχύει. 

2. Τις διατάξεις του άρθρου 100 του Π.Δ.284/88 περί 
"Οργανισμού Υπουργείου Οικονομικών". 

3. Τις διατάξεις του Ν.2218/1994 "περί ίδρυσης Νομαρ¬ 
χιακής αυτοδιοίκησης κ.λ.π. (ΦΕΚ 90 τ.Α') όπως τροπο¬ 
ποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν.2399/96 "Υλοποίη¬ 
ση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90 τ.Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τιςδιατάξειςτωνπαρ.2και6τουάρθρου 1 Ν.2503/97 
διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α'), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1.9.97 Υπηρεσίες του Υπουργείου Οικονομικών. 

6. Το αριθμ. 28979/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

7. Την αριθμ. 1039386/441/Α0006/21.4.2000 (ΦΕΚ 571/ 
τ.Β'/21.4.2000) κοινή Απόφαση του Πρωθυπουργού και 
Υπουργού Οικονομικών "περί ανάθεσης αρμοδιοτήτων 
του Υπουργού Οικονομικών στους Υφυπουργούς". 

8. Την αριθ. 1043053/483/Α0006/9.5.2000 (ΦΕΚ 622/ 
τ.Β'/10.5.2000) απόφαση του Υφυπ. Οικονομικών "Περί 


μεταβίβασης αρμοδιοτήτωντου, στον Γ ενικό Γ ραμματέα, 
τους Γ ενικούς Διευθυντές κ.λ.π. του Υπουργείου Οικονο¬ 
μικών". 

9. Τις διατάξεις των άρθρων 1 μέχρι και 7 του Α.Ν.2344/ 
1940 "περί αιγιαλού και παραλίας, όπως τροποποιήθηκαν 
και συμπληρώθηκαν με τις διατάξεις: α) του άρθρου 13 
του Ν.1078/1980 και β) του άρθρου 23 του Ν.1337/1983. 

10. Την από 15.11.2000 έκθεση της κατά το άρθρο 100 
του Π.Δ. 284/88 αρμόδιας Επιτροπής καθορισμού των 
ορίων αιγιαλού και παραλίας για τον καθορισμό ορίων αι- 
γιαλού και δημιουργία ζώνης παραλίας στην περιοχή ΟΙ¬ 
ΚΙΣΜΟΣ ΚΑΡΙΟΤΙ κοινότητας Κυριακίου Ν. Βοιωτίας, επι- 
σπεύδοντος κοινότητας Κυριακίου. 

11. Το από Οκτώβριο 1999, τοπογραφικό διάγραμμα σε 
κλίμακα 1:500, αποτελούμενο από μία πινακίδα που συ¬ 
ντάχθηκε από τον Χρήστο Γιαννάκη Πολιτικό Μηχανικό 
και το οποίο ελέγχθηκε ως προς την ακρίβεια της αποτύ¬ 
πωσης απάτην Μαρία Νίτη - Τοπογράφο Μηχ/κότης Κτη¬ 
ματικής Υπηρεσίας Βοιωτίας την 31.3.2000 και θεωρήθη¬ 
κε την 3.11.2000 από τον Δημήτρη Παπαθανασίου Τοπο¬ 
γράφο Μηχ/κό, Πρ/νο Τ.Υ.Δ.Κ. Βοιωτίας, όπως ορίζουν οι 
διατάξεις του άρθρου 20 του Ν.719/77, και συνοδεύειτην 
έκθεση της προαναφερόμενης Επιτροπής. 

12. Το με αριθμό 544.5/600/00/1187/11.9.2000 έγγραφο 
του ΓΕΝ, με το οποίο συμφωνεί με τα καθορισθέντα από 
την Επιτροπή όρια, αποφασίζουμε: 

Επικυρώνουμε την από 15.11.2000 έκθεση της κατά το 
άρθρο 100 του Π.Δ.284/88 αρμοδίας επιτροπής περί χά¬ 
ραξης των ορίων αιγιαλού και δημιουργία ζώνης παρα¬ 
λίας στην περιοχή "Καριότι" Κοινότητας Κυριακίου - Ν. 
Βοιωτίας καθώς επίσης και το από Οκτώβριο 1999 σχετι¬ 
κό με την χάραξη τοπογραφικό διάγραμμα, κλίμακας 
1:500 σε μία (1) πινακίδα, που συντάχθηκε από τον Χρή¬ 
στο Γ ιαννάκη Πολιτικό Μηχανικό και το οποίο ελέγχθηκε 
ως προς την ακρίβεια της αποτύπωσης απάτην Μαρία Νί¬ 
τη Μηχ/κό της Κτηματικής Υπηρεσίας Βοιωτίας την 
31.3.2000 και θεωρήθηκετην3.11.2000 από τον Δημήτριο 
Παπαθανασίου Μηχ/κό Πρ/νο Τ.Υ.Δ.Κ. Βοιωτίας, όπως 
ορίζουν οι διατάξεις του άρθρου 20 του Ν.719/77. 

Στο τοπογραφικό αυτό διάγραμμα, καθορίσθηκε από 
την αρμόδια επιτροπή όπως πιο πάνω αναφέρεται, η 
οριογραμμή του αιγιαλού με κόκκινη συνεχή πολυγωνική 
γραμμή με στοιχεία 1,2, 3,..., 33, 34, της οποίας οι κορυ¬ 
φές εξασφαλίζονται με συντεταγμένες από το Κρατικό 
Δίκτυο. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία Τ, 2', 33', 34' με σταθερή 

απόσταση 15μ., από την οριογραμμή του αιγιαλού, της 
οποίας ομοίως οι κορυφές εξασφαλίζονται με συντεταγ¬ 
μένες από το Κρατικό Δίκτυο. 

Η Επιτροπή αποφαίνεται ότι δεν υφίσταται παλαιός αι- 
γιαλός και ότι δεν εξαιρούνται τα κτίσματα που υπάρχουν 
στην ζώνη της παραλίας. 

Ο καθορισμός της οριογραμμής του αιγιαλού γίνεται 
για πρώτη φορά στην περιοχή αυτή. 

Η παρούσα απόφαση μαζί με την έκθεση της επιτροπής 
και το τοπογραφικό διάγραμμα, να δημοσιευτούν στην 
Εφημερίδα της Κυβερνήσεως. 

Αθήνα, 30 Απριλίου 2001 

Με εντολή Υπουργού 
Ο Γεν. Δ/ντής Δημ. Περιουσίας 
και Εθνικών Κληροδοτημάτων 
ΣΠ. I. ΣΤΑΘΗΣ 


ΕΚΘΕΣΗ 

Επιτροπής καθορισμού ορίων αιγιαλού - παραλίας 
άρθρ. 100 Π.Δ 284/88. 

Γιατον καθορισμό οριογραμμής αιγιαλού και παραλίας 
στην περιοχή οικισμός "Καριοτί" κοινότητας Κυριακίου Ν. 
Βοιωτίας. 

Στη Λιβαδειά σήμερα 7.6.2000, οι πιο κάτω: 

1) Σακελλαρίου Ευσταθία Πρ/νη Κτηματικής Υπηρεσίας 
Βοιωτίας ως Πρόεδρος, 

2) Νίτη Μαρία τοπογράφος μηχ/κός Κτηματικής Υπηρε¬ 
σίας Βοιωτίας, 

3) Παπατζίκης Θωμάς Λιμενάρχης Λιμεναρχείου Αντί- 
κυρας, ως μέλη της επιτροπής, αποτελούντες την επιτρο¬ 
πή καθορισμού ορίων αιγιαλού καιπαραλίας, δυνάμει του 
άρθρ. 100 Π.Δ. 284/88, συγληθείσα ύστερα από εντολή 
του Προέδρου αυτής, μεταβήκαμε επί τόπου στηνπροα- 
ναφερόμενη περιοχή την 7.6.2000 

Έχοντας υπόψη: 

α) Την από 18.2.2000 αίτηση της κοινότητας Κυριακίου, 


με την οποία ζητά τον καθορισμό οριογραμμής αιγιαλού 
και παραλίας στην θέση αυτή. 

β) Το τοπογραφικό διάγραμμα (1 πινακίδα), που συντά¬ 
χθηκε από τον Πολιτικό Μηχανικό Χρήστο Γιαννάκη σε 
κλίμακα 1:500 και θεωρήθηκε από τον Πρ/νο ΤΥΔΚ Βοιω¬ 
τίας την 3.11.2000 όπως ορίζει το άρθρο 20 Ν. 719/77. 

γ) Τις διατάξεις του Α.Ν 2344/40. 

δ) Την αντίληψη που σχηματίστηκε από την επιτόπια με¬ 
τάβαση, κατά την ανωτέρω ημερομηνία, σχετικά με το 
πλάτος της βρέχόμενης ξηράς και τα λοιπά συναφή στοι¬ 
χεία δηλ. 

1) Το έδαφος είναι βραχώδες σε όλο το τμήμα με μεγά¬ 
λες κλίσεις και υψομετρική διαφορά από τη θάλασσα. Το 
εύρος του αιγιαλού αποτελείται στο μεγαλύτερο τμήμα 
από βότσαλα και στο υπόλοιπο από βράχια με μικρή υψο¬ 
μετρική διαφορά από τη θάλασσα. 

2) Το πλάτος της ζώνης παραλίας έχει καθορισθεί σε 
15μ., λόγω της φύσεως του εδάφους και επειδή δεν ικα¬ 
νοποιούνται οι σκοποί του άρθρου 7παρ. 1 του Α.Ν. 2344/ 
40. 

3) Το γεγονός ότι δεν υφίσταται παλαιός αιγιαλός στην 
θέση αυτή, σύμφωνα με την έννοια του Α.Ν. 2344/40. 

4) Το γεγονός ότι στη ζώνη της παραλίας υπάρχουν κτί¬ 
σματα, τα οποία δεν εξαιρούνται. 

ε) Το 544.5/600/00/1187/11.9.2000 έγγραφο του ΓΕΝ, 
αποφασίζει: 

Καθορίζει επί του ανωτέρω τοπογραφικού διαγράμμα¬ 
τος: 

α) Την οριογραμμή του αιγιαλού με κόκκινη συνεχή 
γραμμή, με κορυφές 1, 2, 3, ..., 32, 33, της οποίας οι κο¬ 
ρυφές εξασφαλίζονται. 

6) Την οριογραμμή της παραλίας, με κίτρινη συνεχή 
γραμμή, με κορυφές Γ, 2', 3',..., 32', 33', της οποίας οι κο¬ 
ρυφές εξασφαλίζονται. 

Λιβαδειά, 15 Νοεμβρίου 2000 
Η Επιτροπή 

Η Πρόεδρος Τα Μέλη 

ΕΥΣΤΑΘΙΑ ΣΑΚΕΛΛΑΡΙΟΥ ΜΑΡΙΑ ΝΙΤΗ 

ΘΩΜΑΣ ΠΑΠΑΤΖΙΚΗΣ 

